**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BŪSTŲ IR PAGALBINIO ŪKIO PASKIRTIES SANDĖLIO PATALPOS PARDAVIMO“**

**1. Sprendimo projekto esmė tikslai ir uždaviniai.**

Šiuo sprendimu siekiama įgyvendinti savivaldybės būstų nuomininkų ir būsto savininko prašymus dėl leidimo įsigyti nuomojamus savivaldybei nuosavybės teise priklausančius būstus ir pagalbinio ūkio paskirties sandėlio patalpą, atlikti pardavimo procedūras.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracijai pateikti savivaldybės būstų nuomininkų A. U., V. M. ir būsto savininko A. Š. prašymai pirkti nuomojamus savivaldybei nuosavybės teise priklausančius būstus ir pagalbinio ūkio paskirties sandėlio patalpą.

Savivaldybės būsto nuomininkas A. U. prašo ir sutinka rinkos verte pirkti Klaipėdos miesto savivaldybei nuosavybės teise priklausantį 51,86 kv. m ploto būstą H. Manto g. 94-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamas turtas nustatė būsto H. Manto g. 94-*(duomenys neskelbtini)*, Klaipėda, rinkos vertę – 52 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą. Nuomininkui skolinio įsipareigojimo įvykdymą būsto pirkimui, užtikrina kredito davėjas – „Swedbank“ AB bankas (j. a. k. 112029651). Pateiktas 2021-11-22 banko pranešimas.

Savivaldybės būsto nuomininkas V. M. prašo ir sutinka rinkos verte pirkti Klaipėdos miesto savivaldybei nuosavybės teise priklausantį88,32 kv. metro ploto būstą Varpų g. 17-*(duomenys neskelbtini)*, Klaipėda. Turto vertintojai UAB „OBER-HAUS“ nekilnojamasis turtas nustatė būsto Varpų g. 17-*(duomenys neskelbtini)*, Klaipėda, rinkos vertę – 67 080,00 Eur (iš jų 80,00 Eur už būsto vertės nustatymą), kuri atitinka būsto pardavimo kainą.

Minėti būstai nuomojami ne socialinio būsto nuomos sąlygomis, kuriuose nuomininkai išgyvenę ne trumpiau kaip 5 metus.

Pareiškėjas A. Š. prašo leisti pirkti rinkos verte savivaldybei nuosavybės teise priklausančią 30,00 kv. m užstatyto ploto pagalbinio ūkio paskirties sandėlio patalpą, plane žymimą – *(duomenys neskelbtini)*. Sandėlio patalpa yra gyvenamųjų namų S. Nėries g. 8, S. Nėries g. 10, Klaipėda, teritorijoje. Pagalbinio ūkio paskirties sandėlio patalpa, parduodama teikiant pirmenybę nuosavybės teise priklausančio būsto, esančio gyvenamajame name S. Nėries g. 10, Klaipėda, savininkui. Turto vertintojai UAB „OBER-HAUS“ nekilnojamas turtas nustatė sandėlio patalpos rinkos vertę – 11 070,00 Eur (iš jų 70,00 Eur už turto vertės nustatymą). Nustatyta pagalbinio ūkio paskirties sandėlio patalpos vertė atitinka turto pardavimo kainą.

Sprendime nurodyti 2 ir 3 punkte pirkėjai už perkamą turtą atsiskaitys, sumokant nustatytą kainą po sprendimo priėmimo arba per 3 mėn. po pirkimo-pardavimo sutarties pasirašymo.

Sprendimo 1 punkte nurodytam pirkėjui A. U. savivaldybės taryba savo sprendimu turi užtikrinti leidimą įkeisti parduodamą būstą pirkėjo skolinio įsipareigojimo įvykdymui kredito davėjui „Swedbank“ AB bankui, numatant, kad būsto hipoteka įsigalios, kai bus visiškai atsiskaityta su savivaldybės administracija už perkamą būstą, sumokėta būsto kaina, netesybos ir įvykdytos kitos prievolės.

Vadovaujantis Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 2 ir 5 punktais, 27 straipsniu, Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo, patvirtinto Klaipėdos miesto savivaldybės tarybos 2016 m. gruodžio 22 d. sprendimu Nr. T2-304 „Dėl Klaipėdos miesto savivaldybės būsto ir pagalbinio ūkio paskirties pastatų pardavimo tvarkos aprašo patvirtinimo“ 16.6 papunkčiu ir Klaipėdos miesto savivaldybės administracijos direktoriaus 2021 m. gruodžio 3 d. įsakymu Nr. AD2-2377 „Dėl parduodamų savivaldybės būstų ir pagalbinio ūkio paskirties sandėlio patalpos įkainojimo aktų patvirtinimo“, patvirtinti būstų ir pagalbinio ūkio paskirties sandėlio patalpos įkainojimo aktai ir parengtas šis sprendimo projektas.

**3. Kokių rezultatų laukiama.**

Savivaldybės nuomininkai ir būsto savininkas įsigyja turtą nuosavybės teise.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

2

**5. Išlaidų sąmatos skaičiavimai, reikalingi pagrindimai ir paaiškinimai.**

Parengtas Klaipėdos miesto savivaldybės administracijos direktoriaus 2021 m. gruodžio 3 d. įsakymas Nr. AD2-2377 „Dėl parduodamų savivaldybės būstų ir pagalbinio ūkio paskirties sandėlio patalpos įkainojimo aktų patvirtinimo“.

**6. Lėšų poreikis sprendimo įgyvendinimui.**

Sprendimo įgyvendinimui papildomos lėšos nereikalingos.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – lėšos, gautos už parduodamą turtą – 130 230,00 Eur pervedamos į savivaldybės biudžetą ir atskaičius su savivaldybės turto vertės nustatymu susijusias išlaidas – 230,00 Eur, naudojamos socialinio būsto fondo plėtrai.

Teikiame svarstyti šį sprendimo projektą.

PRIDEDAMA. Turto vertės nustatymo pažymų kopijos (N) – 3 lapai.

Turto valdymo skyriaus vedėjas Edvardas Simokaitis